**Suplement i Certifikatës për kualifikimin profesional,**

**HOTELERI-TURIZËM, Niveli II në KSHK, referuar nivelit II të KEK**

**Individi është i aftë:**

* Të përgatitë vendin e punës për gatim dhe shërbim.
* Të dallojë mjedisin, sektorët përkatës, mjetet dhe pajisjet e punës në kuzhinë dhe t`i mirëmbajë ato.
* Të komunikojë në mënyrë etike dhe profesionale me eprorët, kolegët dhe klientët.
* Të zbatojë rregullat e higjienës personale, të mjeteve, pajisjeve dhe vendit të punës, sipas standardit HACCP/ISO.
* Të zbatojë standardet e profesionit, rregullat e sigurimit teknik, mbrojtjes së mjedisit, dhënies së ndihmës së parë.
* Të zbatojë kërkesat e kujdesit ndaj shëndetit dhe sigurisë së klientit (mbrojtja e konsumatorit).
* Të përgatitë sallata, salca bazë, buljone dhe supa të thjeshta, brumëra bazë, asortimente të thjeshta me mish, mish të grirë dhe të brendshme mishi, asortimente të thjeshta me peshk dhe prodhime deti në kuzhinë etj.
* Të rregullojë sallën e shërbimit, si dhe të zbatojë rregullat e pritjes, përcjelljes, shoqërimit të klientit në restorant.
* Të kryejë shërbime në restorant dhe dhomën e klientit.
* Të përgatitë dhe shërbejë pije të ngrohta.
* Të shoqërojë klientët drejt recepsionit, në dhomë dhe ambiente të tjera të hotelit.
* Të transportojë bagazhet e klientëve në dhomë.
* Të informojë klientët për mjediset dhe shërbimet në hotel.
* Të kryejë rezervime të thjeshta, sipas kërkesës së klientëve.
* Të kryejë regjistrimin dhe çregjistrimin e klientëve në hotel.
* Të kryejë veprime të thjeshta financiare në recepsion.
* Të këshillojë klientin për veprimtari kulturore dhe itinerare të thjeshta udhëtimi dhe turistike.
* Të asistojë në shoqërimin e grupit, sipas itinerarit.
* Të lexojë hartat fizike, administrative, turistike dhe rrugore të zonës.
* Të pastrojë dhe rregullojë dhomën, tualetin dhe mjedise të tjera të hotelit.
* Të kryejë procedurat e punës për larjen dhe hekurosjen e biankerive.
* Të kryejë procedurat e punës për pastrimin e rrobave të klientit në lavanteri.
* Të komunikojë në gjuhën angleze me klientët gjatë shërbimeve në sektorin e hoteleri turizmit.
* Të përdorë teknologjinë digjitale në mbështetje të veprimtarisë profesionale.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Hoteleri-Turizëm”, niveli II në KSHK, referuar nivelit II të KEK, e pajis individin me Certifikatën Profesionale dhe Suplementin e Certifikatës Profesionale të nivelit të punonjësit gjysmë të kualifikuar (ndihmës).

Ky kualifikim profesional i jep individit mundësi t'i drejtohet tregut të punës si ndihmës kuzhinier/e, punonjës/e sanitar/e, portier/e, ndihmës/e kamerier/e, ndihmës/e banakier/e, punonjës/e i/e shërbimit në kate dhe në ambiente të përbashkëta, punonjës/e lavanderie, etj., në bare, restorante, mensa, vetëshërbime, agjenci kateringu, hotele, agjenci turistike, ndihmës/e në guida turistike, punonjës/e në shërbime estetike dhe çlodhje (SPA), në zyra informacioni, etj. në sektorin HORECA.

Pas këtij kualifikimi profesional në nivelin e II të KSHK, referuar nivelit II të KEK, individi mund të vijojë studimet në një prej kualifikimeve në nivelin e III dhe IV të KSHK, referuar nivelit III dhe IV të KEK, të “Hoteleri-Turizmit” dhe me vazhdimin e arsimimit të mëtejshëm në nivelin IV në KSHK, referuar nivelit IV të KEK, si teknik apo menaxher i mesëm individi fiton të drejtën e diplomës së “Maturës Shtetërore Profesionale” me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).